**Саваи** (самоански: Savaiʻi) е остров во Самоа. Со своите 1694 км2, Саваи е најголем остров остров во Самоа и Самоанските Острови. Врвот Силисили е највисока планина во островите со надморска висина од 1858 метри. Саваи е шести најголем остров во Полинезија.

Саваи е дом на 43.142 жители, податоци согласно последниот попис од 2006 година, односно на островот живее 24% од населението на Самоа. На островот има повеќе населени места, но единственото гратче е Салелолога, кое воедно е траектен терминал. Ова гратче е главната точка за влез на островот и се наоѓа во источниот дел на островот. Сите населени места се поврзани со регонален пат и се опслужуваат со редовни локални автобуски линии.

Саваи е составен од шест окрузи, на самоански наречени утумало (*itūmālō*). Секој округ е составен од села кои се традиционално поврзани меѓу себе.

Географија
----------

Саваи се наоѓа северозападно од островот Уполу. Овие два острова се одделени од протокот Аполима, кој пак е широк 13 километри. Во самиот проток се наоѓаат двата мали острова Маноно и Аполима. Саваи е со вулканско потекло и планините се прекриени со густа шума. Островот има плодни рамнини со бројни реки и потоци.

Климата на Саваи е тропска со значително влијание од океанот. Често се забележуваат високи температури со значителна влажност на воздухот. Дождливата сезона е од ноември до април.

Саваи е најголем штитест вулкан во Јужниот Тихи Океан и само 3% е над вода. Вулканот е актувен и последната ерупција е забележана во периодот од 1905 до 1911 кога биле уништени села во северниот дел на централното плато.

Транспорт
---------

Салелолога е главното пристаниште и единственото гратче на островот. Гратчето се наоѓа во источниот дел на островот каде се наоѓа и главниот траектен пункт на островот. Од едниот до другиот острово се пристигнува за од прилика 90 минути. Траектот оперира само преку ден.

Островот, поточно секое населено место на островот е поврзан со пат кој е во одлична состојба. Со нормално возење островот се заобиколува за околу 3 часа. Патот поминува покрај брегот каде се наоѓаат населените места. Во Самоа се вози на лево. Самоа е единствената држава во 21 век која преминала од десно кон лево возење.

На островот се наоѓа аеродромот Маота, кој има мала писта и основни објекти. Аеродромот се наоѓа на 10 минути јужно од Салелолога. Летовите од едниот до другиот остров се околу 30 минути.

Галерија
--------

* Сателитска снимка на СаваиСателитска снимка на Саваи
* Историска црква во селото Сафоту.Историска црква во селото Сафоту.
* Alofaʻaga blowholesAlofaʻaga blowholes
* ПулемелеиПулемелеи
* Му ПагоаМу Пагоа
* Камена црква во Сатупаитеја,  1908 г.Камена црква во Сатупаитеја, 1908 г.
* Локален автобусЛокален автобус
* Полиња од лава на СаваиПолиња од лава на Саваи
* Залез во СапапалиЗалез во Сапапали
* Танц со оганТанц со оган
* Поглед кон Аплима, мало островче до СаваиПоглед кон Аплима, мало островче до Саваи
* Матавану, вулкан, 1906 г.Матавану, вулкан, 1906 г.

Наводи
------

1. 1 2  „Final Population and Housing Census 2006". *Samoa Bureau of Statistics*. July 2008. Архивирано од изворникот на 2011-01-01.
2. ↑  Rottman, Gordon L. (2002). *World War 2 Pacific island guide*. Greenwood Publishing Group. стр. 88. ISBN 978-0-313-31395-0. Посетено на 2014-07-26.
3. ↑  „Samoa Found To Be in Path of Geological Hotspots, Adding Fuel To Debate Over Origins of Volcanic Chains". *Science Daily*. Adapted from materials provided by Oregon State University. 17 June 2008. Архивирано од изворникот на 2013-05-14.
4. ↑  „Samoa switches to driving on left". *BBC News*. 7 September 2009. Архивирано од изворникот на 2011-08-05.
5. ↑  „SavaiʻI Guide Overview". Архивирано од изворникот на 3 July 2009. Посетено на 22 September 2009.

Надворешни врски
----------------

|  |  |
| --- | --- |
| Ризница | „Саваи" на Ризницата ? |

|  |  |
| --- | --- |
|  | Википатување има туристички водич за ***Savaii***. |

* „Savaiʻi". *Глобална програма за вулканизмоит*. Смитсонова установа. (англиски)

Координати: 13°35′S 172°25′W﻿ / ﻿13.583° ЈГШ; 172.417° ЗГД﻿ / -13.583; -172.417

* Саваи
* Самоанска Туристичка Асоцијација

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 315528746
* LCCN: sh00004742
* GND: 4663581-6

 |

 |